
Text rozhodnutia
Súd: Krajský súd Nitra Spisová značka: 23Sd/296/2015 Identifikačné číslo súdneho spisu: 4015200863 Dátum vydania rozhodnutia: 07. 11. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4015200863.2 Uznesenie Krajský súd v Nitre v právnej veci navrhovateľa: I. O., bytom B. Z., T. G. T. XX, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o invalidný dôchodok, takto r o z h o d o l : Krajský súd konanie vo veci z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX 0 zo dňa 28. 07. 2015, navrhovateľke zamietla žiadosť o invalidný dôchodok, pretože podľa posudku posudkového lekára nezískala ku dňu vzniku invalidity k 04. 02. 2015, vzhľadom na svoj vek nad 28-34 rokov 5 rokov, ale len 3 roky a 22 dní. Navrhovateľka podala voči tomuto rozhodnutiu opravný prostriedok, v ktorom namietala, že v rozhodnutí nie je uvedené obdobie od r. 2004, kedy si založila živnosť a prihlásila sa na dôchodkové poistenia a ani obdobie rokov 2005 a 2007. Navrhovateľka dlžnú sumu poistného na dôchodkové poistenie za obdobie SZČO, ktorú vykonávala v období od 01. 07. 2008 do 30. 06. 2012 a od 01. 07. 2014 do 03. 02. 2015 uhradila dňa 04. 02. 2016. Od tohto dátumu jej bola uvoľnená výplata invalidného dôchodku, pretože zaplatením tohto poistného získala 7 rokov a 241 dní obdobia dôchodkového poistenia, čím splnila podmienku potrebného počtu rokov obdobia dôchodkového poistenia na vznik nároku na invalidný dôchodok. Podľa § 250o O. s. p., ak správny orgán, ktorého rozhodnutie súd preskúmava vydá nové rozhodnutie, ktorým návrhu celkom vyhovie, súd uznesením konanie zastaví. O trovách konania súd rozhodol podľa § 146 ods. 1 písm. c/ a § 246c O. s. p. Poučenie: Proti tomto uzneseniu možno podať odvolanie do 15 dní odo dňa jeho doručenia, cestou podpísaného súdu, v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

